Αιώνας

Ως αιώνας ή αιών ορίζεται η χρονική περίοδος 100 ετών. Λέγεται αλλιώς και εκατονταετία.Γ. Μπαμπινιώτης, σ.97

Σημαίνει, εναλλακτικά, τη χρονική περίοδο με αυτοτελή ιστορική ταυτότητα που χαρακτηρίζεται από την ανάπτυξη ιδιαίτερων πολιτισμικών στοιχείων ή προσωπικοτήτων.

Παράδειγμα χρήσης: Ο 20ός αιώνας περιλαμβάνει τα χρόνια 1901 έως 2000, ομοίως ο 15ος αιώνας περιλαμβάνει τα χρόνια 1401 έως 1500 κ.ο.κ.

 Ιστορία 
Χρυσός Αιώνας του Περικλή και Χρυσούς αιών του Περικλέους, γνωστή ως Χρυσή εποχή σηματοδοτεί τον 5ο αιώνα π.Χ. κατά τον οποίον άκμασε η δημοκρατία, άνθισαν τα γράμματα και οι τέχνες. Υπήρξε περίοδος μεγάλης οικονομικής, κοινωνικής, πολιτιστικής και πνευματικής ακμής.Γ. Μπαμπινιώτης, σ.1994 
Αργυρός Αιώνας και Αργυρούς αιών ορίζεται ως περίοδος μεγάλης άνθησης, όπως για παράδειγμα της λατινικής, της ρωσικής λογοτεχνίας.Γ. Μπαμπινιώτης, σ.275

 Γεωλογία 
Ορίζεται ως χρονική υποδιαίρεση του παρελθόντος της γης, βάσει του προσδιορισμού των στρωματογραφικών και τεκτονικών δεδομένων.
Καινοζωικός
Ο τρίτος κατά σειρά και νεότερος γεωλογικός αιώνας που χαρακτηρίζεται από την επικράτηση των θηλαστικών στο ζωικό κόσμο και των αγγειοσπέρμων στον φυτικό.Γ. Μπαμπινιώτης, σ.810
Μεσοζωικός
Ο Μεσοζωικός αιώνας είναι ο δεύτερος κατά σειρά αιώνας και αναφέρεται στην πέμπτη περίοδο της γεωλογικής ιστορίας κατά την οποία ξεκίνησε ο διαχωρισμός των ηπείρων από μία αρχέγονη χερσαία μάζα και η μετατόπισή τους.Γ. Μπαμπινιώτης, σ.1083-1084
Παλαιοζωικός
Ο Παλαιοζωικός αιώνας είναι ο πρώτος κατά σειρά από τους τρεις που ανήκουν στον Φανεροζωικό μεγααιώνα. Σχετίζεται με τα παλαιότερα ίχνη ζωής. Θεωρείται πως τότε συνέβη το σημαντικό βήμα ζωής από τη θάλασσα στην ξηρά.Γ. Μπαμπινιώτης, σ.1317
Αζωικός
Δε φέρει ίχνη ζωής. Πρόκειται για τη γεωολογική περίοδο κατά την οποία δεν είχε ακόμα αναπτυχθεί ζωή πάνω στην επιφάνεια της γης.Γ. Μπαμπινιώτης, σ.81
Κοσμικός
Το διάστημα όπου η Γη βρισκόταν σε διάπυρη κατάσταση. Η περίοδος ολοκληρώθηκε με τον πιθανό σχηματισμό του γήινου φλοιού.Γ. Μπαμπινιώτης, σ.941

 Παραπομπές 

 Πηγές 

Κατηγορία:Μονάδες χρόνου
Κατηγορία:Εποχές